
26-TA-260: Noteikumu projekts (Grozījumi)
Grozījumi Ministru kabineta 2025. gada 7. oktobra noteikumos Nr. 598 "Eiropas Savienības kohēzijas politikas programmas 2021.–2027. gadam 3.1. prioritātes "Ilgtspējīga TEN-T infrastruktūra" 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.1. pasākuma "Dzelzceļa infrastruktūras attīstība un energoefektivitātes uzlabošana sabiedriskajos pasažieru pārvadājumos" pirmās projektu iesniegumu atlases kārtas īstenošanas noteikumi"

12. Pasākuma ietvaros atbalstāmās darbības ir publiskās lietošanas dzelzceļa infrastruktūras būvniecība, pārbūve un atjaunošana, kas nodrošina pilnvērtīgu integrēšanos TEN-T tīklā, un energoefektivitātes uzlabošana sabiedriskajos pasažieru pārvadājumos, tai skaitā Eiropas transporta tīklā esošās dzelzceļa infrastruktūras modernizācija un jaunas izveide, dzelzceļa pasažieru infrastruktūras modernizācija, kā arī drošības, dzelzceļa sakaru un informācijas sistēmu nodrošināšana.
	Priekšlikums
Ministru kabineta 2025. gada 7. oktobra noteikumu Nr. 598 “Eiropas Savienības kohēzijas politikas programmas 2021.–2027. gadam 3.1. prioritātes "Ilgtspējīga TEN-T infrastruktūra" 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.1. pasākuma "Dzelzceļa infrastruktūras attīstība un energoefektivitātes uzlabošana sabiedriskajos pasažieru pārvadājumos" pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 598) anotācijas 1.3. sadaļā ir norādīts, ka  3.1.1.1. pasākumam nav ietekmes uz horizontālā principa “Energoefektivitāte pirmajā vietā” īstenošanu, vienlaikus 8.2. sadaļā ir noteikts, ka finansējuma saņēmējs, īstenojot projektu uzkrāj datus par projekta ietekmi uz horizontālo principu rādītājiem (ja attiecināms) un ievēro principus, t.sk. horizontālo prioritāti “Energoefektivitāte pirmajā vietā”.

Ņemot vērā augstāk minēto pretrunu, lūdzam izvērtēt un pēc nepieciešamības precizēt MK noteikumus Nr. 598, tostarp noteikumu nosaukumu 1.1. apakšpunktu, 12. punktu, kā arī 28.2.2. apakšpunktu:
1) Ja 3.1.1.1. pasākumam nav ietekmes uz horizontālo principu “Energoefektivitāte pirmajā vietā”, tad attiecīgi nepieciešams precizēt atbilstošās normas.
2) Ja 3.1.1.1. pasākumam ir ietekme uz horizontālo principu “Energoefektivitāte pirmajā vietā”, tad nepieciešams MK noteikumus Nr. 598 un anotāciju papildināt atbilstoši Horizontālā principa “Energoefektivitāte pirmajā vietā” vadlīniju īstenošanai un uzraudzībai (2021-2027) 3.2. punktā noteiktajām prasībām.

Vēršam uzmanību, ka šobrīd MK noteikumi Nr. 598 neparedz rādītājus vai atbalstāmās darbības, kas saistīti ar energoefektivitātes uzlabošanu.

